Številka: 10002-33/2017/41

Datum: 19. 4. 2018

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E in 40/12 – ZUJF) je Vlada Republike Slovenije na 177. redni seji dne 19. 4. 2018 pod točko 3.1 sprejela naslednji

S K L E P:

1. V sklepu Vlade Republike Slovenije številka 10002-33/2017/8 z dne 21. 12. 2017 se:
* 4. točka spremeni tako, da se glasi:

 »4. Če organ preseže dovoljeno število zaposlenih, določenih s Skupnim kadrovskim načrtom organov državne uprave za leti 2018 in 2019 zaradi zaposlitve pripravnika v letu 2018, ki  se mu pripravniška doba izteče v letu 2019, ta zaposlitev ne šteje kot preseganje sprejetega kadrovskega načrta za leto 2018.«

* v prilogi, v Preglednici SKN kvota za zaposlitev pripravnikov za leti 2018 in 2019 spremeni tako, da pri Ministrstvu za finance znaša 42, pri Ministrstvu za javno upravo 5 in pri Upravnih enotah 23.

1. V sklepu Vlade Republike Slovenije številka 10002-33/2017/32 z dne 22. 2. 2018, se v 2. točki doda nova peta alineja, ki se glasi:

»– Za implementacijo projekta množičnega vrednotenja nepremičnin v skladu z Zakonom o množičnem vrednotenju nepremičnin (Uradni list RS, št. 77/2017) – 10 zaposlitev za množično vrednotenje nepremičnin v Geodetski upravi Republike Slovenije, Uradu za množično vrednotenje nepremičnin, za obdobje od maja 2018 do decembra 2020.«

1. V sklepu Vlade Republike Slovenije številka 10002-33/2017/26 z dne 7. 2. 2018 se razveljavi prvi odstavek 4. točke.
2. Na podlagi pisnega sporazuma med Ministrstvom za izobraževanje, znanost in šport in Generalnim sekretariatom Vlade Republike Slovenije z dne 16. 3. 2018, se Skupni kadrovski načrt organov državne uprave za leti 2018 in 2019, po sklepu Vlade Republike Slovenije številka 10002-33/2017/8 z dne 21. 12. 2017, številka 10002-33/2017/26 z dne 7. 2. 2018 in številka 10002-33/2017/32 z dne 22. 2. 2018, spremeni tako, da se dovoljeno število zaposlitev v kadrovskem načrtu Ministrstva za izobraževanje, znanost in šport zmanjša za eno (1) zaposlitev, v Generalnem sekretariatu Vlade Republike Slovenije (Uradu Vlade Republike Slovenije za komuniciranje) pa se poveča za eno (1) zaposlitev.

Mag. Lilijana Kozlovič

generalna sekretarka

Prejmejo:

* ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije
* Urad Vlade Republike Slovenije za Slovence v zamejstvu in po svetu
* Služba Vlade Republike Slovenije za razvoj in evropsko kohezijsko politiko
* Ministrstvo za javno upravo, Direktorat za javni sektor
* Generalni sekretariat Vlade Republike Slovenije, Sektor za podporo dela KAZI